

ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. \_\_\_\_\_\_\_\_\_\_\_\_\_\_\_\_\_\_\_\_\_

 Iniţiator

PRIMAR

 Soós Zoltán

**Referat de aprobare**

**privind aprobarea indicatorilor tehnico-economici pentru obiectivul de investiții ”Acoperire bazin olimpic la C.A.S.M.”, obiectivul 01 ”Vestiar”**

Prin HCL nr. 141/2010 s-a aprobat acoperirea bazinului de dimensiuni olimpice din incinta Complexului de Agrement și Sport ”Mureșul” cu un balon presostatic protector.

Proiectul nr. 326/2010 cuprindea realizarea a două obiective:

* Ob. 01 Vestiar
* Ob. 02. Balon presostatic.

Din cele două obiective a fost realizat doar obiectivul 2 ”Balonul presostatic”, obiectivul 1 ”Vestiar” nefiind finalizat. Pentru a putea fi utilizat bazinul, s-a recurs la o soluție provizorie și anume: amenajarea de vestiare din containere metalice modulare.

În vederea finalizării proiectului în cursul anului 2021 s-a efectuat o expertiză tehnică, în care au fost modificați anumiți parametri ai proiectului tehnic inițial. La data aprobării proiectului inițial (2010) documentația pentru realizarea obiectivelor de investiții era diferită de cea existentă în perioada actuală, indicatorii tehnico-economici nu au necesitat aprobarea Consiliului local. Datorită modificării legislației prin *HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelorde investiții finanțate din fonduri publice*, indicatorii tehnico-economici aferenți obiectivului de investiție trebuie aprobați prin Hotărâre a Consiliului local. Conform estimărilor proiectantului valoarea totală a investiției este de 1.000.000 lei (TVA inclus), perioada de execuție fiind în total de 11 luni.

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea indicatorilor tehnico-economici pentru obiectivul de investiții ”Acoperire bazin olimpic la C.A.S.M.”, obiectivul 01 ”Vestiar”.

Director

Mátyási Miklós-Levente

 PROIECT

**ROMÂNIA**

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

 **Soós Zoltán**

 **H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea indicatorilor tehnico-economici pentru obiectivul de investiții ”Acoperire bazin olimpic la C.A.S.M.”, obiectivul 01 ”Vestiar”**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. \_\_\_\_\_\_\_\_/\_\_\_\_\_\_\_\_\_\_\_\_ privind aprobarea indicatorilor tehnico-economici pentru obiectivul de investiții ”Acoperire bazin olimpic la C.A.S.M.”, obiectivul 01 ”Vestiar”;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Arhitect Șef;
4. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local;
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Legii nr. 50/1991, republicată, privind autorizarea executării lucrărilor de construcții ·
* Legii nr. 350/2001, republicată, privind amenajarea teritoriului și urbanismul ·
* HG nr. 525/1996, republicată, privind Regulamentul general de urbanism.

**În temeiul prevederilor** art. 129 alin. (1), alin. (2), lit. ”c” și lit. ”d”, alin. (4), lit.”d”, alin. 6, lit. ”c”, alin. (7), lit. ”k” , art. 136 alin. (10), art. 139 alin. (1), art. 196 alin. (1) lit. a), art. 243. alin (1) lit. ”a”, art. 302 și ale art. 303 alin. (5) din OUG nr. 57/2019 privind Codul administrativ, cu modificările și completările ulterioare.

**H O T Ă R Ă Ș T E :**

**Art. 1.** Se aprobă indicatorii tehnico-economici pentru obiectivul de investiții ”Acoperire bazin olimpic la C.A.S.M.”, obiectivul 01 ”Vestiar” conform anexei, care face parte integrantă din prezenta hotărâre.

**Art. 2.** Valoarea totală a obiectivului de investiții este de 1.000.000 lei (TVA inclus).

**Art. 3.** Cu aducerea la îndeplinire a prevederilor prezentei hotărâri se încredințează Serviciului public Administrația Complexului de Agrement și Sport ”Mureșul”, Executivul Municipiului Târgu Mureș prin Direcția Juridică, contencios administrativ și administrație publică locală, și Direcția Arhitect Șef.

**Art. 4.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Administrației Complexului de Agrement și Sport ”Mureșul”;
* Direcției Juridice, contencios administrativ și administrație publică locală;
* Direcției Arhitect Șef.

**Viză de legalitate,**

**Secretar General al Municipiului Târgu Mureș**

**Bâtă Anca Voichița**